**A Szabolcs-Szatmár-Bereg Vármegyei Pedagógiai Szakszolgálat Kisvárdai Tagintézményében**

**Az év fejlesztőpedagógusa: Oláhné Fucsku Krisztina**

Szociálpedagógus, fejlesztő-differenciáló szakpedagógus,

13 éve dolgozik Tagintézményünkben. Hivatása tudatosan választott hivatás. Azért lett fejlesztőpedagógus, mert vágyott arra, hogy segítsen, mert örömmel töltötte el a gyermekek közelsége, a velük való foglalkozás. Ennek megfelelően munkáját minden nehézség ellenére töretlen lelkesedéssel, kitartással és örömmel végzi. A gyermekek iránti szeretete sugárzik minden fejlesztő óráján. Tudatosan tervezett és élményekben gazdag órái nemcsak fejlesztik, de pszichésen is pozitív hatást gyakorolnak a gyermekekre a belőle áradó őszinte szeretet, kreativitás és professzionális megvalósítás következtében. A közösség lelke. Derűje és jókedve mindenkire átragad. Együttműködő képessége, alkalmazkodó képessége, kommunikációs- és kapcsolatkészsége kivételes, melynek köszönhetően a gyerekekkel, a szülőkkel és a kollégákkal egyaránt gyorsan képes mély és őszinte munkakapcsolatot kialakítani. Szakmai fejlődése folyamatos, gyorsan bővülő elméleti tudását briliánsan alkalmazza a gyakorlatban. Hálásak vagyunk, hogy együtt dolgozhatunk vele, hogy részesülhetünk vidámság sugarában!